2001/842/EY: Komission päätös, tehty 28 päivänä marraskuuta 2001, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn komission päätöksen 93/402/ETY muuttamisesta erityisesti Brasilian osalta (ETA:n kannalta merkityksellinen teksti) (tiedoksiannettu numerolla K(2001) 3802)



Virallinen lehti nro L 313 , 30/11/2001 s. 0045 - 0057



Komission päätös, tehty 28 päivänä marraskuuta 2001, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn komission päätöksen 93/402/ETY muuttamisesta erityisesti Brasilian osalta (tiedoksiannettu numerolla K(2001) 3802) (ETA:n kannalta merkityksellinen teksti) (2001/842/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2), ja erityisesti sen 15 artiklan, 16 artiklan 1 kohdan ja 22 artiklan, sekä katsoo seuraavaa: (1) Eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista säädetään eläinten terveyttä koskevista edellytyksistä ja eläinlääkärintodistuksista tuoreen lihan tuonnissa Argentiinasta, Brasiliasta, Chilestä, Kolumbiasta, Paraguaysta ja Uruguaysta 10 päivänä kesäkuuta 1993 tehdyssä komission päätöksessä 93/402/ETY(3), sellaisena kuin se on viimeksi muutettuna päätöksellä 2001/767/EY(4). (2) Suu- ja sorkkataudin esiintyminen Brasiliassa Rio Grande do Sulin alueella 9 päivästä toukokuuta 2001 lähtien on varmistunut, ja maassa on otettu käyttöön suu- ja sorkkataudin vastainen nautaeläinten rokotusohjelma. (3) Komissio keskeytti suu- ja sorkkataudille alttiiden eläinlajien tuoreen lihan kaikkien luokkien tuonnin yhteisöön Rio Grande do Sulin alueelta komission päätöksellä 2001/410/EY(5), jolla muutettiin päätöstä 93/402/ETY ja jolla kyseinen alue poistettiin niiden Brasilian alueiden luettelosta, joilta sellaisen tuoreen lihan tuonti on sallittu. (4) Komission tarkastuskäynnillä 22-26 päivänä lokakuuta 2001 perehdyttiin suu- ja sorkkataudin epidemiologiseen tilanteeseen ja toteutettuihin torjuntatoimenpiteisiin. (5) Tarkastuksessa kävi ilmi, että Brasilian toimivaltaiset eläinlääkintäviranomaiset ovat pyrkineet poistamaan aiempien tarkastuskäyntien aikana havaitut huolenaiheet ja että tautitilanne on vakiintunut. Sen vuoksi on aiheellista lopettaa ihmisravinnoksi tarkoitetun luuttoman tuoreen lihan sekä lemmikkieläinten ruuaksi valmistettavaksi tarkoitetun lihan ja muiden eläimen osien tuontikielto yhteisöön ja sisällyttää Rio Grande do Sulin alue uudelleen päätöksen 93/402/ETY liitteessä I olevaan luetteloon. (6) Päätöksessä 2001/410/EY säädetään myös selvennyksestä Uruguayhin sovellettaviin edellytyksiin, mutta tämä selvennys on nyt kodifioitu päätöksellä 2001/767/EY, ja sen vuoksi päätös 2001/410/EY voidaan kokonaisuudessaan kumota. (7) Neuvoston direktiivissä 93/119/EY(6) edellytetään, että kolmansista maista Euroopan yhteisöön tuotavan lihan saatteena olevaan eläinlääkärin antamaan terveystodistukseen on liitettävä vakuutus, jossa vakuutetaan, että eläimet on teurastettu sellaisissa olosuhteissa, jotka takaavat niiden turhaa kärsimystä tuottamattoman käsittelyn vähintään direktiivin asiaa koskevia säännöksiä vastaavasti. On suotavaa ottaa tämä vaatimus itse terveystodistusmalliin samalla kun malliin tehdään muita tarvittavia muutoksia. (8) On myös suotavaa ajantasaistaa terveystodistusmallit ja säätää kontin numeron ja sitä vastaavan leimanumeron sisällyttämisestä todistuksiin sekä säätää teurastuksenaikaista eläinten suojelua koskevasta vakuutuksesta. (9) Päätös 93/402/ETY olisi sen vuoksi muutettava vastaavasti ja päätös 2001/410/EY olisi kumottava. (10) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/402/ETY liitteet I, II ja III tämän päätöksen vastaavilla liitteillä. 2 artikla Kumotaan päätös 2001/410/EY. 3 artikla Tätä päätöstä sovelletaan 20 ja 21 päivänä marraskuuta 2001 kokoontuvan eläinlääkintäkomitean tarkastelun jälkeen 1 päivästä joulukuuta 2001. 4 artikla Tämä päätös on osoitettu kaikille jäsenvaltioille. Tehty Brysselissä 28 päivänä marraskuuta 2001. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 198, 21.7.2001, s. 11. (3) EYVL L 179, 22.7.1993, s. 11. (4) EYVL L 288, 1.11.2001, s. 51. (5) EYVL L 145, 31.5.2001, s. 49. (6) EYVL L 340, 31.12.1993, s. 21. LIITE "LIITE I Eräiden Etelä-Amerikan maiden alueiden kuvaus eläinten terveystodistuksia varten >TAULUKON PAIKKA>" "LIITE II TODISTUKSEN MYÖNTÄMISTÄ VARTEN VAADITTAVAT ELÄINTEN TERVEYSTAKEET ((Taulukon kirjaimet (A, B, C, D, E, F, G ja H) viittaavat tämän päätöksen liitteessä III olevassa 2 osassa kuvattuihin eläinten terveystakeiden malleihin, joita sovelletaan kaikkiin tuotteisiin ja alkuperiin tämän päätöksen 2 artiklan mukaisesti. Viiva (-) tarkoittaa, että tuonti ei ole sallittu.)) >TAULUKON PAIKKA> IR: Ihmisravinnoksi. LV: Lämpökäsiteltyjen lihavalmisteiden teolliseen valmistukseen: 1= sydämet 2= maksat 3= puremalihakset 4= kielet LR: Lemmikkieläinten ruuan teolliseen valmistukseen." "LIITE III OSA 1 >PIC FILE= "L_2001313FI.004902.TIF"> OSA 2 >PIC FILE= "L_2001313FI.005001.TIF"> >PIC FILE= "L_2001313FI.005101.TIF"> >PIC FILE= "L_2001313FI.005201.TIF"> >PIC FILE= "L_2001313FI.005301.TIF"> >PIC FILE= "L_2001313FI.005401.TIF"> >PIC FILE= "L_2001313FI.005501.TIF"> >PIC FILE= "L_2001313FI.005601.TIF"> >PIC FILE= "L_2001313FI.005701.TIF">"